Tatoeba sentences — language code: ina
Napoleon Bonaparte es considerate como un del major genios militar del historia del mundo.
Ma in despecto de su victorias in un importante serie de guerras in multe partes de Europa, Napoleon anque habeva alicun defaites multo grave.
Le sol leader politic o militar qui ha habite un impacto equalmente significative in le historia de Europa es Adolf Hitler, qui esseva plus destructive que Napoleon, qui al minus habeva alicun complimentos durabile.
Napoleon es famose pro su creation del Codice de Napoleon de Francia, que ha habite un grande influentia in le ordenamentos juridic de altere paises. In le Statos Unite, pro exemplo, le systema legal del stato de Louisiana se basa in le Codice Napoleonic.
Inter su complimentos le plus importante esseva su reformas al systema educative in Francia con le establimento del "grandes écoles".
Secun alicun historicos, Napoleon esseva un despota illustrate a causa del melioramentos que ille faceva al institutiones social de Francia. Alteres le condemna como un dictator egocentric a causa del grande numero de personas qui moriva in su guerras.
Ma il es innegabile que su influencia in le histora de Francia ha essite enorme, e multes del institutiones que Napoleon establiva continua a esser incredibilemente importante in le societate francese contemporanee.
Un equipa de scientistas britannic ha discoperite lo que apparentemente demonstra que il ha un forte correlation inter le credentias de un persona e le structura de su cerebro.
Illes identificava duo areas del cerebro con un grandor que es apparentemente relationate con le ideas e le valores politic del persona.
Le scientistas utilisava un gruppo de studentes in lor studio. Illes discoperiva que le studentes qui se describe como liberales social e economic habeva un densitate plus grande del materia gris in un region del cerebro nominate le cortice cingulate anterior.
E le juvenes qui se describeva como conservatores habeva un amigdala (le structura del cerebro associate con le processamento emotional) que esseva plus grande.
Le investigatores non sape, nonobstante, si le structura del cerebro de un persona determina su credentias politic o si le credentias politic veni primo e le structuras modificate del cerebro veni postea como consequentia del disveloppamento de iste credentias politic.
Julio Caesare nasceva in le anno 100 a.C. Le data exacte de su nascimento non es cognoscite. Al etate de dece e septe annos ille debeva custodiar omne su familia.
A iste epocha Lucio Cornelio Sulla, post devenir le dictator de Roma, pensava que Caesar esseva un menacia politic a su regno.
Sulla comenciava a occider su inimicos, e Caesare se trovava in le lista del gente que Sulla iva a occider. Le Familia del matre de Caesare supplicava pro su vita, e Sulla, multo reluctantemente, le perdonava. Caesare tunc se inrolava in le armea roman e retornava a Roma post le morte de Sulla.
Post un breve intervalo, Caesare decideva reinrolar se in le armea e quittava Roma. Durante que ille navigava trans le mar, un gruppo de piratas le sequestrava.